અત્યારે ઇન્સાઇડર ટ્રાડિંગમાં ફક્ત કંપની, તેના ડિરેક્ટર, તેમાં કામ કરતા કોઈ પણ કર્મચારી તેમજ કંપનીના ઓડિટરને ઇન્સાઇડર ટ્રાડિંગ નિવારણ ધારા હેઠળ જવાબદાર ઠેરવવામાં આવે છે, પરંતુ નવા સુચવાલેય સુધારા હેઠળ શેર દલાલ, તેના કર્મચારી વર્ગ અને ગ્રાહકને પણ આ ધારામાં આવરી લેવાની ભલામણ થઈ છે. આને કારણે જો કોઈ કંપનીના શૅરમાં ઇન્સાઇડર ટ્રાડિંગની સંભાવના દેખાય તો સેબી તેની આખી કડી મેળવી ઇન્સાઇડર ટ્રાડિંગમાં સંકળાયેલા દરેકને સાણસામાં લઇ શકશે. આમ ઉપરથી નીચે અને નીચેથી ઉપર એટલેકે કંપનીથી રોકાણકાર અને રોકાણકારથી કંપની એમ જે ધરી રચાયેલી હોય તો પણ તેનો પર્દાફાશ કરવો સહેલો થશે. બજાર સૂત્રોના જણાવ્યા પ્રમાણે ઇન્સાઇડર ટ્રાડિંગના કાયદા સમયાંતરે કડક થતા કંપનીના હોદ્દેદાર કે તેની સાથે સંકળાયેલી કોઈ વ્યક્તિ, કોઈ બીજાજ નામનો ઉપયોગ કરી બજારમાં શેરની લેવેચ કરી નફો કમાઈ લે છે તેવું નિયામક સચોટ રીતે સાબિત કરી શકતા નોહોતા. હવે જો કમિટીની ભલામણને સ્વીકારવામાં આવે તો સેબી અંતિમ લાભાર્થી ગ્રાહક સુધી પહોંચી આવા સોદામાં ફાયદો મુખ્ય કોને થયો તે શોધી શકાશે અને દંડાત્મક પગલાં પણ ભરી શકાશે.